Pekka Roiha (rakennusmestari)

Pekka Roiha (1861–1939) oli Parikkalassa syntynyt rakennusmestari, joka oli valmistunut Helsingin teollisuuskoulun huonerakennusosastolta vuonna 1887. Roiha oli tehnyt useita omarahoitteisia ulkomaanmatkoja Skandinavian maihin, Venäjälle ja muihin Euroopan maihin. Roihan työhistoriassa on useita merkittäviä rakennuskohteita hänen asuinpaikkakunnallaan Lappeenrannassa. Hän oli rakennuttanut mm. Lappeenrannan kaupunginsairaalan rakennukset ja sähkölaitoksen vuonna 1901 sekä kauppahallin 1904. Rakennusmestari Pekka Roiha oli kaupungin tärkein rakennusurakoitsija vilkkaimpana rakennuskautena vuosisadan vaihteessa. Roiha vaikutti merkittävästä Lappeenrannan kaupunkikuvaan suunnittelemalla lähinnä sorvikoristeisia uusrenessanssirakennuksia. Lappeenrannan keskustassa sihaitseva Kinnusen talo on yksi näyttävimpiä Roihan suunnittelemia rakennuksia. Roiha omaksui suunnittelu-urallaan uuden tyylivirtauksen piirteitä, jotka näkyvät Kinnusen talon jugendtyylille tunnusomaisissa koristeissa.

Lähteet

Suomalaiset rakennusmestarit
Vuonna 1861 syntyneet
Vuonna 1939 kuolleet